Ribe Stifts Adresseaviser, 1844-07-31
Stænderforsamlingen i Viborg. J Mødet d. 18. Juli forelagde Kommissarius et Udkast til en Anordning om Trykkefriheden. Efter dette Udkast maa intet Blad eller periodisk Skrift, som er bestemt til at udgives oftere end een Gang om Maaneden, udkomme forinden een eller flere Mænd, der som Udgivere ville paatage sig Ansvaret for Bladet, ere igjennem vedkommende Polititilsyn opgivne for vort Kancellie, og tillige Sikkerhed stillet for de Bøder, Erstatninger og Omkostninger, som Udgiveren kunne paadrage sig ved de Forseelser, som med Hensyn til Bladet maatte begaaes. - Den ovenmeldte Sikkerhedsstillelse skal bestaae i Deposition af kongelige eller kongelig garanterede Obligationer eller af andre offentlige eller private Obligationer, som afgive fuld Sikkerhed for Umyndiges Midler, til et Beløb af 1500 Rbd., saafremt Bladet skal udkomme sjeldnere end een Gang om Ugen, af 2000 Rbd., hvis det er bestemt til at udkomme een eller to Gange om Ugen, af 3000 Rbd., saafremt det skal udkomme 3 eller 4 Gange, og af 4000 Rbd., naar det skal udkomme oftere. - De, som for Tiden udgive periodiske Blade skulle uden videre kunne vedblive dermed, dog bør de uopholdelig og i det Seneste inden 4 Uger efter denne Anordnings Tinglæsning paa det Sted, hvor det udkommer, for den Embedsmand, der fører Tilsyn med udkommende Skrifter, godtgjøre, at de ere fuldmyndige Mænd, og afgive den Oplysning, der maatte være fornøden med Hensyn til deres Jdentitet, hvorom bemeldte Embedsmand har at gjøre Jndberetning til Kancelliet; men imedens de saaledes fritages for de med Hensyn til nye Udgivere foreskrevne Bestemmelser, navnlig angaaende Sikkerheds Stillelse efter § 13, skulle de paa den anden Side, saalænge denne betingelse ikke er opfyldt, fremdeles som hidtil være uberettiget til at optage Meddelelser af politisk Jndhold, og i saa Henseende aldeles være de hidtil gjældende Regler undergivne. - Hvis noget af de Blade, som nu udkomme, efter denne Anordnings Udgivelse har standset een Maaned eller længere Tid, ville de Undtagelser, som nærværende § indeholder til Fordeel for bemeldte Blade, ikke længere finde Anvendelse. Hvad i Særdeleshed de Blade angaaer, som udgives efter særdeles allerhøieste Privilegier, da skal sammes nærværende Udgivere, uden at stille den i § 13 foreskrevne Sikkerhed, fritages for Censur, om samme end ellers maatte findes hjemlet i de for dem udfærdigede Privilegier. (Til at behandle dette Udkast nedsattes en Komittee, hvortil valgtes fom Personer, Prof. Larsen, Prok. Jespersen, Apotheker Køster, Overkrigskommissær Holst og Biskop Müller. - J Mødet d. 19. oplæste Prof. Larsen det af ham indgivne Andragende fra Prof. Schouw angaaende at Stænderforsamlingen vil besvære sig over Kancelliets Fremgangsmaade ved at beslaglægge Blade uden at lade Domstolene afgjøre Jndholdets Lovstridighed eller Lovlighed. J Andragendet hedder det blandt Andet: at sjeldent har den offentlige Mening været saa enig, som i denne Sag og medens Mange have udtalt sig mod Kancentets Fremgangsmaade, har ikke en eneste navngiven Mand offentligen paataget sig at forsvare samme; at Kancelliet hverken i det Hele eller i en vis Sphære er berettiget til paa egen Haand at indføre Censur, en Jndretning, som Trykkefrihedsanordningen har erklæret ikke bør finde Sted, en Jndretning, som det danske Folk afskyer. Derefter oplæstes et lignende Andragende fra Bestyrelsen for Selskabet for Trykkefrihedens rette Brug. Kommissarius begynder sit Svar herpaa saaledes: Det er en meget alvorlig Klage, som er bleven fremsat imod det danske Kancellie, og som altsaa ogsaa personlig vedrører mig som Medlem af dette Kollegium. Den er fremført af en Mand, som gjennem flere Aar med Ære har været Præsident for de danske Stænderforsamlinger, og den er understøttet ved en Betænkning af flere indsigtsfulde Mænd, hvoriblandt tvende lærde Lovkyndige, af hvilke den ene er denne Forsamlings Vicepræsident. Men skjøndt den saaledes maatte synes at have megen Vægt, har den dog ikke hos mig opvakt den mindste Tvivl om Lovforsvarligheden af den paaklagede Fremgangsmaade, eller sat mig i nogensomhelst Forlegenhed med Hensyn til de Grunde, hvormed jeg havde at gaae samme imode. Jøvrigt meente Kommissarius, at Kancelliet har Hjemmel for sin Fremgangsmaade i Reskriptet af 10. April 1836, der paalægger Kollegiet alvorligen at paasee, at Forbudet imod politiske Efterretningers Meddelelse i uprivilegerede Blade, hvad enten de ere optagne af fremmede Blade eller bestaae i bemærkninger og Raisonnements af den, der lader dem indrykke, paa det strengeste overholdes. Kammerherre Benzon udtalede sig mod en Komittees Nedsættelse. Med 41 St. mod 7 nedsattes en Komittee, bestaaende af Prof. Larsen, Prok. Jespersen, Apotheker Køster, Godseier Nyholm og Overkrigskommiss. Holst. 4 1/2 - Landsoverretsprokurator Jespersen foredrog sit Andragende om, at den i Anordn. 28. Mai 1831 § 6 lovede nærmere Bestemmelse nu maatte gives derhen, at de danske Provindsialstænders Forsamlinger erholde de samme Rettigheder, som Patentet af 31. Mai d. A. hjemler Stænderforsamlingerne i Hertugdømmerne. Bemældte Patent lyder saaledes: "De almindelige Kjøbstad- og Landkommunalanordninger, der skulle udgives for hvert Hertugdømme, saavelsom de senere Forandringer deri, saa og de Afvigelser fra sammes almindelige Bestemmelser, som muligen maatte blive fornødne, for enkelte Kommuner, ville Vi, under Forbehold af Vort Tilsyn og Samtykke, overlade til de stændiske Forsamlings Beslutninger; ligesom Forsamlingen ogsaa skal være berettiget til, i Henseende til de Afgifter, som i hvert af Hertugdømmerne skulle erlægges, forsaavidt samme ikke allerede ere ved Anordninger regulerede, selv at foranstalte Repartitionen over de kontribuerende Distrikter, og at bestemme Fordelingsmaaden, dog at paa begge Deele erhverves Vor Approbation." (Komittee: Jespersen, Estrup, Larsen, Rosenørn og Rosenkrantz.)- Derpaa oplæste Overkrigskommissær Holst et Andragende om Konsumtionens Ophævelse. (Komittee: Holst, Estrup, Wulff, Aagaard og Friis).